ai4bharat/Pralekha huggingface dataset:
விவசாயத்துறை அமைச்சகம்
வேளாண் துறையில் ஒத்துழைப்பை மேலும் அதிகரிக்க இந்தியாவும், இஸ்ரேலும் இசைவு தெரிவித்துள்ளன
இந்தியாவுக்கான இஸ்ரேல் தூதர் திரு.நாவர் கிஷோன் மத்திய வேளாண்மை மற்றும் விவசாயிகள் நலத்துறை அமைச்சர் திரு.நரேந்திர சிங் தோமரை 27-ந் தேதி கிரிஷி பவனில் சந்தித்தார். தூதரை வரவேற்ற திரு.தோமர் இந்தியாவுக்கான தூதராக பதவியேற்றதற்கு வாழ்த்துத் தெரிவித்தார். இந்தியாவுக்கும், இஸ்ரேலுக்கும் இடையேயான ராஜீய உறவுகள் 30 ஆண்டுகளை நிறைவு செய்துள்ளது குறித்து திரு.தோமர் மகிழ்ச்சி வெளியிட்டார். 12 மாநிலங்களில் செயல்பட்டு வரும் 29 திறன் மையங்கள், 25 மில்லியன் காய்கறி தாவரங்கள் மற்றும் 387 ஆயிரத்திற்கும் மேற்பட்ட தரமான பழ வகைகளை உற்பத்தி செய்து வருவது குறித்து அவர் திருப்தி வெளியிட்டார். இந்த மையங்கள் ஆண்டுக்கு 1.2 லட்சம் விவசாயிகளுக்கும் மேல் பயிற்சி அளித்து வருகிறது.
இந்த திறன் மையங்களை சுற்றியுள்ள 150 கிராமங்களுக்கு இஸ்ரேல் நாட்டின் தொழில்நுட்ப உதவிகளை வழங்க முடிவு செய்யப்பட்டிருப்பதாக மத்திய அமைச்சர் திரு.தோமர் தெரிவித்தார். நாடு சுதந்திரமடைந்து 75 ஆண்டுகளை குறிக்கும் வகையில், இந்த ஆண்டில் 75 கிராமங்கள் இதற்காக தேர்வு செய்யப்படும். பிரதமர் திரு.நரேந்திர மோடி தலைமையின் கீழ் இந்திய அரசு விவசாயிகளின் நலனுக்காக எடுத்துள்ள பல்வேறு நடவடிக்கைகளை திரு.தோமர் பட்டியலிட்டார்.
இஸ்ரேல் தூதர் திரு.கிஷோன், திறன் மையங்கள் செயல்படும் விதம் குறித்து மன நிறைவு தெரிவித்தார். ஐசிஏஆர் நிறுவனங்கள் செயல்படும் விதம் குறித்து பாராட்டிய தூதர், இஸ்ரேலில் கிடைக்கும் நவீன தொழில்நுட்பங்களை ஐசிஏஆருடன் பகிர்ந்து கொள்ள தயாராக இருப்பதாக தெரிவித்தார். இஸ்ரேலுக்கு வருகை தருமாறு மத்திய அமைச்சர் திரு.தோமருக்கு அவர் அழைப்பு விடுத்தார்.
குடியரசுத் துணைத் தலைவர் செயலகம்
நாடாளுமன்ற கூட்டத்தொடருக்கு முன்னதாக, கொவிட்-19 பரிசோதனையை செய்துகொண்டார் திரு வெங்கையா நாயுடு
குடியரசுத் துணைத் தலைவரும், மாநிலங்களவை சபாநாயகருமான திரு வெங்கையா நாயுடு, நாடாளுமன்றத்தின் மழைக்காலக் கூட்டத் தொடர் தொடங்குவதை முன்னிட்டு கொவிட்-19 பரிசோதனையை செய்துகொண்டார்.
கூட்டத்தொடர் தொடங்குவதற்கு 72 மணி நேரத்துக்கு முன் கொவிட் பரிசோதனையை செய்து கொள்வது அனைத்து நாடாளுமன்ற உறுப்பினர்களுக்கும் கட்டாயமாக்கப்பட்டுள்ளது.
அவையில் கலந்து கொள்வதற்கு கொவிட் தொற்றால் பாதிக்கப்படவில்லை என்னும் பரிசோதனை அறிக்கையும் அனைத்து நாடாளுமன்ற உறுப்பினர்களுக்கும் கட்டாயமாக்கப்பட்டுள்ளது.
நாடாளுமன்ற உறுப்பினர்கள் மட்டுமில்லாமல், நாடாளுமன்ற அதிகாரிகள் மற்றும் பணியாளர்களுக்கும் கொவிட் பரிசோதனையை செய்து கொள்வது கட்டாயமாக்கப்பட்டுள்ளது.
செப்டம்பர் 14, திங்கட்கிழமை அன்று தொடங்க உள்ள நாடாளுமன்றத்தின் மழைக்காலக் கூட்டத் தொடருக்காக செய்யப்பட்டுள்ள சிறப்பு ஏற்பாடுகளை திரு எம் வெங்கையா நாயுடு இரு தினங்களுக்கு முன் ஆய்வு செய்தார்.
சமூக இடைவெளி விதிமுறைகளை பின்பற்றி செய்யப்பட்டுள்ள இருக்கை ஏற்பாடுகளோடு, செயலகத்தின் பணியாளர்களைக் கொண்டு திரு நாயுடு தலைமையில் மாதிரி நாடாளுமன்ற கூட்டம் நடைபெற்றது.
மேலும் விவரங்களுக்கு, இந்த செய்தி குறிப்பை ஆங்கிலத்தில் இங்கே படிக்கவும்
https://pib.gov.in/PressReleasePage.aspx?PRID=1653284
(Visitor Counter : 126
மத்திய அமைச்சரவை
ராஷ்டிரிய ரசாயன மற்றும் உரத்தொழிற்சாலையின் இடத்தை மும்பை மாநகர மண்டல மேம்பாட்டு ஆணையத்திற்கு மாற்றுவதற்கு மத்திய அமைச்சரவை ஒப்புதல் அளித்துள்ளது
ராஷ்டிரிய ரசாயன மற்றும் உரத்தொழிற்சாலையின் இடத்தை கிரேட்டர் மும்பை முனிசிபல் கார்ப்பரேஷனுக்கு வழங்க முடிவு மற்றும்
மாற்று மேம்பாட்டு உரிமைகளை விற்கவும், அது தொடர்பான சான்றிதழ்களைப் பெறவும், மத்திய அமைச்சரவை ஒப்புதல்
புதுதில்லியில் பிரதமர் திரு. நரேந்திர மோடி தலைமையில் நடைபெற்ற மத்திய அமைச்சரவைக் கூட்டத்தில் கீழ்கண்ட இடம் மாற்றங்களுக்கு ஒப்புதல் அளிக்கப்பட்டது.
- ராஷ்டிரிய ரசாயன மற்றும் உரத்தொழிற்சாலையின் இடத்தை மும்பை மாநகர மண்டல மேம்பாட்டு ஆணையத்திற்கு மாற்றுவதற்கு மத்திய அமைச்சரவை ஒப்புதல் அளித்துள்ளது
- ராஷ்டிரிய ரசாயன மற்றும் உரத்தொழிற்சாலையின் இடத்தை கிரேட்டர் மும்பை முனிசிபல் கார்ப்பரேஷனுக்கு வழங்க முடிவு மற்றும்
- மும்பை மாநகர மண்டல மேம்பாட்டு ஆணையம் மற்றும் கிரேட்டர் மும்பை முனிசிபல் கார்ப்பரேஷன் ஆகியவற்றுக்கு இடத்தை மாற்றுவது தொடர்பான சான்றிதழ்களை பெறுவது / மாற்று மேம்பாட்டு உரிமைகளை விற்பது ஆகியவற்றுக்கும் மத்திய அமைச்சரவை ஒப்புதல்
பின்புலம்
ராஷ்டிரிய உர மற்றும் ரசாயன தொழிற்சாலை உரங்கள் மற்றும் ரசாயன பொருட்களை தயாரிக்கும் முன்னணி பொதுத்துறை நிறுவனம், ஏற்கனவே இருந்த இந்திய உர கார்ப்பரேஷன் நிறுவனத்தை மாற்றியமைத்து 1978 ஆம் ஆண்டு மார்ச் மாதம் 6-ம் தேதி ராஷ்டிரிய உரத் தொழிற்சாலை தோற்றுவிக்கப்பட்டது. தற்போது ராஷ்டிரிய உரத் தொழிற்சாலையின் முதலீடு 800 கோடி ரூபாயாக உள்ளது. 1977 ஆம் ஆண்டு இந்த நிறுவனத்திற்கு மினி ரத்னா தகுதி வழங்கப்பட்டது. மும்பை மாநகர மண்டல மேம்பாட்டு ஆணையம் ராஷ்டிரிய உரத் தொழிற்சாலையிடமிருந்து பெற்ற இடத்தில் சாலை அமைத்து அதனை பொதுமக்கள் பயன்பாட்டிற்கு 2014 ஆம் ஆண்டு வழங்கியது.
ராஷ்டிரிய உர மற்றும் ரசாயன தொழிற்சாலை கிரேட்டர் மும்பை முனிசிபல் கார்ப்பரேஷனை தனது மேம்பாட்டு திட்டத்தில் உள்ள ஆர்.சி.எஃப். காலனி சாலையை நீக்க நீண்டகாலமாக கோரி வந்தது. இதனைத் தொடர்ந்து ராஷ்டிரிய ரசாயன மற்றும் உரத் தொழிற்சாலை 18.3 மீட்டர் டீ.பி. சாலையை அமைக்க 16,000 சதுர அடி நிலத்தை அளிக்க ஒப்புக்கொண்டது. இதற்கு பிரதிபலனாக ராஷ்டிரிய ரசாயன மற்றும் உரத் தொழிற்சாலை இழப்பீடாக கிரேட்டர் மும்பை முனிசிபல் கார்ப்பரேஷனிடமிருந்து மாற்று மேம்பாட்டு விற்பனை உரிமையை பரஸ்பரம் ஒப்புக்கொள்ளப்பட்ட நிபந்தனைகளோடு ஏற்றுக்கொண்டுள்ளது.
பெட்ரோலியம் மற்றம் இயற்கை எரிவாயு அமைச்சகம்
பிரதமர் இலவச சமையல் எரிவாயு திட்டத்தின் பயனாளிகளுக்கு சிலிண்டர்கள் விநியோகத்தை விரைவுபடுத்துமாறு அதிகாரிகளுக்கு தர்மேந்திர பிரதான் வேண்டுகோள்
சமையல் எரிவாயு சிலிண்டர்கள் விநியோகம் செய்வதில் தொடர்புடைய துறையினர் அனைவரும் திட்டமிட்ட வகையில், அக்கறையுடன் செயல்பட்டு, பிரதமர் இலவச சமையல் எரிவாயு திட்டத்தின் பயனாளிகளுக்கு இலவச எரிவாயு சிலிண்டர் விநியோகம் செய்வதை விரைவுபடுத்த வேண்டும் என்று பெட்ரோலியம், இயற்கை எரிவாயு மற்றும் எஃகு துறை அமைச்சர் திரு. தர்மேந்திர பிரதான் வேண்டுகோள் விடுத்துள்ளார். பிரதமர் ஏழைகள் நலத் திட்ட நிவாரணத் தொகுப்புத் திட்டம் மற்றும் பிரதமர் இலவச சமையல் எரிவாயு திட்டம் ஆகியவற்றின் கீழ் 8 கோடி பயனாளிகள் 3 இலவச எரிவாயு சிலிண்டர்கள் பெறுவதற்குத் தகுதி பெற்றுள்ளனர்.
நாடு முழுவதும் உள்ள பெட்ரோலியப் பொருட்கள் மார்க்கெட்டிங் நிறுவனங்களின்  மாவட்ட முன்னோடி அதிகாரிகளுடன் காணொலிக் காட்சி மூலம் இன்று பேசிய திரு. பிரதான், முன் எப்போதும் இல்லாத கோவிட்-19 தொற்று மற்றும் பொதுமுடக்கநிலை அமல் போன்ற சூழ்நிலையில், ஏழைகளுக்கு அரசு நிவாரணத் தொகுப்புத் திட்டங்களை அளித்துள்ளது. அவற்றில் முக்கிய அம்சமாக இருக்கும் எரிவாயு சிலிண்டர்களை இலவசமாக அரசு வழங்குகிறது என்று அமைச்சர் தெரிவித்தார். ஏப்ரல் மாதத்தின் முதல் மூன்று வாரங்களில் 40 சதவீத பயனாளிகள் தங்களுடைய சிலிண்டர்களைப் பெற்றுக் கொண்டுள்ளனர் என்பதில் இருந்து, சிலிண்டருக்கான பதிவு மற்றும் விநியோகத்தின் வேகம் இன்னும் விரைவுபடுத்தப்பட வேண்டும் என்று தெரிவதாக அவர் தெரிவித்தார். உரிய இலக்கை எட்டுவதற்கு இந்தப் பணிகளை விரைவுபடுத்த வேண்டும் என்றார் அவர்.
பிரதமர் இலவச சமையல் எரிவாயு திட்டப் பயனாளிகளுக்கு உயர் முன்னுரிமை தர வேண்டும் என்று குறிப்பிட்ட அவர், அதேசமயத்தில் மற்ற வாடிக்கையாளர்களுக்கான விநியோகமும் பாதிக்கப்பட்டுவிடக் கூடாது என்று கூறினார். ஆரோக்கியத்துக்கான முன்னெச்சரிக்கை நடவடிக்கைகள் அனைத்தையும் எடுத்தல், பொதுமுடக்கநிலை அமலுக்கு மத்திய உள்துறை அமைச்சகம் அளித்துள்ள அறிவுறுத்தல்களைப் பின்பற்றுதல், ஆரோக்கிய சேது செயலி பற்றி மக்களுக்குத் தெரிவிப்பதில் மாவட்ட முன்னோடி அதிகாரிகள் முனைப்புடன் செயல்பட வேண்டும் என்றும் அவர் கேட்டுக் கொண்டார்.
பிகாரில் சுப்பால் பகுதியில் திருடர்களால் தாக்கப்பட்ட சம்பவத்தில் சமையல் எரிவாயு சிலிண்டர் விநியோகம் செய்யும் தொழிலாளி துரதிருஷ்டவசமாக மரணம் அடைந்தது குறித்து அமைச்சர் இரங்கல் தெரிவித்தார். கூட்டம் தொடங்குவதற்கு முன்னதாக, இறந்த அந்த தொழிலாளியின் ஆன்மா சாந்தி அடைய ஒரு நிமிடம் மௌன அஞ்சலி செலுத்தப்பட்டது.
(
தொலைதொடர்பு மற்றும் தகவல் தொழில்நுட்ப அமைச்சகம்
டிசிஐஎல் நிறுவனம் 2020-21-ல் ரூ 17492.90 மில்லியன் தனித்த வருவாயையும் ரூ 527.70 லாபத்தையும் ஈட்டியது
டிசிஐஎல் என அழைக்கப்படும் டெலிகம்யூனிகேஷன்ஸ் கன்சல்டண்ட்ஸ் இந்தியா லிமிடெட் நிறுவனம் 2020-21-ம் ஆண்டில் ரூ 17492.90 மில்லியன் தனித்த வருவாயையும் ரூ 527.70 வரிக்கு பிந்தைய லாபத்தையும் ஈட்டியுள்ளது.
அரசின் பங்குத்தொகையான ரூ 211.10 மில்லியனுக்கான காசோலையை தொலைத்தொடர்பு துறை செயலாளரும் டிசிசி நிறுவனத் தலைவருமான திரு கே ராஜாராமனிடம் டிசிஐஎல் தலைவர் மற்றும் நிர்வாக இயக்குநர் திரு சஞ்சீவ் குமார் வழங்கினார்.
தொடர்ந்து லாபம் ஈட்டும் நிறுவனமாக தொடக்கத்திலிருந்தே டிசிஐஎல் இருந்து வருகிறது. அரசின் பங்குத்தொகையாக ரூ 2678.60 மில்லியனை 2020-21 வரை இந்நிறுவனம் செலுத்தியுள்ளது.
1978 ஆகஸ்ட்டில் நிறுவப்பட்ட டிசிஐஎல் ஒரு மினி ரத்னா, வகை - I நிறுவனமாகும். தொலைத்தொடர்பு அமைச்சகத்தின் தொலைத்தொடர்புத் துறையின் கீழ் இது இயங்குகிறது. இது ஒரு முழுமையான இந்திய அரசு நிறுவனம் ஆகும்.
முதன்மை பொறியியல் மற்றும் ஆலோசனை நிறுவனமான டிசிஐஎல், தொலைத்தொடர்பு, தகவல் தொழில்நுட்பம் மற்றும் சிவில் கட்டுமானம் ஆகிய பணிகளை இந்தியாவிலும் வெளிநாட்டிலும் மேற்கொள்கிறது. உலகம் முழுவதும் 70 நாடுகளில் தனது திட்டங்களை இந்நிறுவனம் செயல்படுத்தியுள்ளது.
மேலும் தகவல்களுக்கு, இந்த ஆங்கிலச் செய்திக் குறிப்பைக் காணவும்: https://pib.gov.in/PressReleasePage.aspx?PRID=1786496
பிரதமர் அலுவலகம்
மே 21 அன்று வாரணாசியின் மருத்துவர்கள், துணை மருத்துவ ஊழியர்கள் மற்றும் பிற முன்னணி சுகாதார ஊழியர்களுடன் பிரதமர் உரையாடவுள்ளார்
பிரதமர் திரு நரேந்திர மோடி 2021 மே 21 அன்று காலை 11 மணிக்கு காணொலி மூலம் வாரணாசியின் மருத்துவர்கள், துணை மருத்துவ ஊழியர்கள் மற்றும் பிற முன்னணி சுகாதார ஊழியர்களுடன் உரையாட உள்ளார்.
டிஆர்டிஓ மற்றும் இந்திய ராணுவத்தின் கூட்டு முயற்சிகள் மூலம் சமீபத்தில் தொடங்கப்பட்ட பண்டிட் ராஜன் மிஸ்ரா கொவிட் மருத்துவமனை உட்பட வாரணாசியில் உள்ள பல்வேறு கொவிட் மருத்துவமனைகளின் பணிகளை பிரதமர் ஆய்வு செய்வார். இந்த மாவட்டத்தில் உள்ள கொவிட் அல்லாத மருத்துவமனைகளின் பணிகள் குறித்தும் அவர் ஆய்வு செய்வார்.
வாரணாசியில் கொவிட்டின் இரண்டாவது அலையைச் சமாளிப்பதற்கான தொடர்ச்சியான முயற்சிகள் மற்றும் எதிர்காலத்திற்கான ஏற்பாடுகள் குறித்தும் பிரதமர் கலந்துரையாடுவார்.
பிரதமர் அலுவலகம்
திரைத்துறை மற்றும் பொழுதுபோக்குத் தொழில் துறை பிரதிநிதிகள் குழு பிரதமருடன் சந்திப்பு
திரைத்துறை மற்றும் பொழுதுபோக்குத் தொழில்துறையைச் சார்ந்த பிரதிநிதிகள் குழு மும்பையில், பிரதமர் திரு நரேந்திர மோடியை இன்று  சந்தித்தது. இந்தக் குழுவில் பொழுதுபோக்குத் தொழில் துறையைச் சார்ந்த தயாரிப்பாளர்கள் மற்றும் நிறுவனங்களின் தலைமைச் செயல் அதிகாரிகள் இடம் பெற்றிருந்தனர்.
இந்தியாவை எதிர்காலத்தில் ஐந்து டிரில்லியன் டாலர் பொருளாதார நாடாக உருவாக்கும் பிரதமரின் தொலைநோக்குப் பார்வைக்கு வலுவான ஆதரவு அளிப்பதாக தூதுக்குழுவினர் தெரிவித்தனர். இந்தியாவில் ஊடகம் மற்றும் பொழுதுபோக்குத் தொழில்துறையினரின் அபரிமிதமான வளர்ச்சி குறித்த ஒட்டுமொத்த பார்வையை பிரதிநிதிகள் பிரதமரிடம் தெரிவித்தனர். இந்தத் துறை, பிரதமரின் லட்சியத்திற்கு குறிப்பிடத்தக்க அளவில் பங்காற்றும் என்றும் குழுவினர் உறுதி அளித்தனர்.
இந்தியாவில் பொழுதுபோக்குத் தொழிலுக்குக் குறைந்த மற்றும் ஒரே சீரான சரக்கு மற்றும் சேவை வரியை விதிக்க வேண்டும் என்றும் இக்குழு வலியுறுத்தியது.
பல்வேறு முன்முயற்சிகள், தன்னார்வ அணுகுமுறைகள் வாயிலாக உலக அளவில் பொழுது போக்குத் துறைக்குத் தலைநகராக விளங்கும் மும்பையை மேம்படுத்த வேண்டும் என்று பிரதிநிதிக்குழுவில் இடம் பெற்றிருந்த உறுப்பினர்கள் வலியுறுத்திக் கேட்டுக்கொண்டனர்.
பிரதமர் கூறுகையில் இந்திய பொழுது போக்குத்துறை உலக அளவில், பிரபலமாகி வருவதாகத் தெரிவித்தார். மென்மையான அதிகார அந்தஸ்தைக் கொண்ட முக்கிய அமைப்புகளில் ஒன்றாக பொழுது போக்குத் தொழில் உலக அளவில் அமைந்துள்ளது என்றும் அவர் கூறினார். ஊடகம் மற்றும் பொழுது போக்குத் தொழிலுக்கு மத்திய அரசு ஆதரவாக இருக்கும் என்றும் ஆலோசனைகள் குறித்து பரிசீலித்து சாதகமான முடிவுகளை எடுப்பதாகவும் பிரதிநிதிகள் குழுவிடம் அவர் உறுதியளித்தார்.
திரு.அக்ஷ்யகுமார். திரு அஜய் தேவ்கன், திரு ராகேஷ் ரோஷன். திரு.பிரசூன் ஜோஷி. திரு. கரண் ஜோகர் மற்றும் திரு.சித்தார்த்த ராய் கபூர் உள்ளிட்டோர் இந்த சந்திப்பில் இடம் பெற்றிருந்தனர்.
--------------
(Visitor Counter : 93
PIB Headquarters
அத்தியாவசியப் பொருட்களின் போக்குவரத்திற்காக தெற்கு ரயில்வேயின் இருபத்தி நான்கு மணிநேர ஹெல்ப்லைனான SETU-SR ஒரு புற்றுநோயாளிக்கு மருந்துகளைப் பெற உதவியது
தமிழ்நாட்டின் சிதம்பரம் மாவட்டத்திற்கு அருகிலுள்ள கிராமத்தில் வசிக்கும் திரு வடிவேலுவின் நோய்வாய்ப்பட்ட தாயாருக்கு, தெற்கு ரயில்வே தனது பார்சல் சரக்கு எக்ஸ்பிரஸ் ரயில் வாயிலாக புற்றுநோய் மருந்தை கொண்டு சேர்த்துள்ளது. 23-4-2020 அன்று SETU-SR ஹெல்ப்லைனை அழைத்த திரு வடிவேலு, சென்னையிலிருந்து சிதம்பரம் வரை மருந்துகளை கொண்டு சேர்க்க முடியுமா என்று விசாரித்துள்ளார். ஹெல்ப்லைனை நிர்வகிக்கும் அதிகாரிகள் இந்த பிரச்சினையை கையில் எடுத்துக் கொண்டு, சென்னை மற்றும் திருச்சி ரயில்வே கோட்ட அதிகாரிகளுடன் தொடர்பு கொண்டனர். சென்னையிலிருந்து சிதம்பரம் வரை நேரடி ரயில் சேவை இல்லாததால், மருந்து திருச்சிக்கு ரயில்  எண்.00657 –ல் அனுப்பி வைக்கப்பட்டது. மற்றும் திருச்சியிலிருந்து, ரயில் எண்.00658  பார்சல் ரயில் மூலம் அனுப்பப்பட்டது. SETU-SR ஹெல்ப்லைன் உறுப்பினர்கள் திருச்சி கோட்ட அதிகாரிகளுடன் ஒருங்கிணைந்து, மருந்து சிதம்பரத்தில் நோயாளியிடம் சென்றடைவதை உறுதி செய்தனர். இது 24-4-2020 அன்று சிதம்பரம் ரயில் நிலைய அதிகாரிகள் மூலம் திரு வடிவேலின் உறவினரிடம் வழங்கப்பட்டது.
SETU-SR என்பது கொவிட்-19 ஊரடங்கின் போது அத்தியாவசியப் பொருட்களின் போக்குவரத்தை எளிதாக்குவதற்கு தெற்கு ரயில்வே மேற்கொண்டுள்ள ஒரு முயற்சியாகும். இந்த சேவை இருபத்தி நான்கு மணிநேரமும் தகுதியான அலுவலர்களால் நிர்வகிக்கப்படுகிறது  என்று சென்னை தெற்கு ரயில்வேயின் தலைமை மக்கள் தொடர்பு அலுவலர், திரு பி.குகனேசன் வெளியிட்ட செய்திக்குறிப்பில் தெரிவிக்கப்பட்டுள்ளது.
பிரதமர் அலுவலகம்
இந்தியாவை அறிவுசார் மையமாக மாற்றுவதில் தேசிய கல்விக் கொள்கையின் முக்கியத்துவத்தை பிரதமர் பாராட்டியுள்ளார்
தேசிய கல்விக் கொள்கையின் மூன்றாம் ஆண்டு நிறைவை முன்னிட்டு மத்திய கல்வி, திறன் மேம்பாடு மற்றும் தொழில்முனைவோர் அமைச்சர் திரு தர்மேந்திர பிரதான் எழுதிய "மீண்டும் ஒரு அறிவு மையம்" என்ற தலைப்பிலானக் கட்டுரையை பிரதமர் அலுவலகம் பகிர்ந்துள்ளது.
அதை மேற்கோள்காட்டி பிரதமர் அலுவலகம் பதிவிட்டுள்ள ட்விட்டரில்;
"தேசிய கல்விக் கொள்கையின் மூன்றாம் ஆண்டு நிறைவில், மத்திய கல்வி அமைச்சர் திரு @dpradhanbjp, வளர்ந்து வரும் தொழில்நுட்பங்களின் மையமாக இந்தியாவை மாற்றுவதற்கு இந்தக் கொள்கை எவ்வாறு வடிவமைக்கப்பட்டுள்ளது என்பதை எழுதியுள்ளார்." எனக் குறிப்பிட்டுள்ளது.
நுகர்வோர் நலன், உணவு மற்றும் பொது விநியோகம் அமைச்சகம்
பொது முடக்கக் காலத்தின் 20 நாட்களில் ஆயிரம் ரயில் சரக்குப்பெட்டகங்கள் போக்குவரத்து: இந்திய உணவுக் கழகம் சாதனை
(பொது முடக்கக் காலத்தின் போது, மார்ச் 24ம் தேதி முதல், சுமார் 30 லட்சம் மெட்ரிக் டன் உணவு தானியங்களை ஆயிரத்துக்கும் அதிகமான சரக்குப் பெட்டகங்களாக ரயில்களில் ஏற்றி அனுப்பி அரிய சாதனையை இந்திய உணவுக் கழகம் நிகழ்த்தியுள்ளது. இதே காலத்தில் சுமார் 27 லட்சம் மெட்ரிக் டண் சரக்குப் பெட்டகங்களை நாட்டின் பல்வேறு பகுதிகளில் இறக்கியுள்ளது.
பொது முடக்கம் அமலாக்கப்பட்ட நாள் முதலாக, ஒவ்வொரு நாளும், இந்திய உணவுக் கழகம், 3 லட்சம் மெட்ரிக் டன்  சரக்குகளை ஏற்றி இறக்கியுள்ளது. இது அதனுடைய பொதுவான சராசரியை விட இரு மடங்காகும்.
ஊரடங்கு அமலாக்கப்பட்ட நாளிலிருந்து, ஏற்கனவே பிரதமரின் கல்யாண் அன்ன யோஜனா திட்டத்தின் கீழ் 20 லட்சம் மெட்ரிக் டன் உட்பட  பல்வேறு திட்டங்களின் கீழ் இந்திய உணவுக் கழகம், மாநில அரசுகளுக்கு ,59 லட்சம் மெட்ரிக் டன்  உணவு தானியங்களை வழங்கியுள்ளது.
வணிகம் மற்றும் தொழில்துறை அமைச்சகம்
வாரியற்ற வர்த்தக ஒப்பந்தத்திற்கான இரண்டாவது சுற்றுப் பேச்சுவார்த்தையை இந்தியாவும் இங்கிலாந்தும் நிறைவு செய்துள்ளன
இந்தியா-இங்கிலாந்து வாரியற்ற வர்த்தக ஒப்பந்தத்திற்கான இரண்டாவது சுற்று பேச்சுவார்த்தையை இந்தியா மற்றும் இங்கிலாந்து 17 மார்ச் 2022  அன்று நிறைவு செய்தன.
இந்திய அதிகாரிகள் குழு லண்டனில் தொழில்நுட்பப் பேச்சுவார்த்தையில் ஈடுபட்டது. பேச்சுவார்த்தைகள் கலப்பு முறையில் நடத்தப்பட்ட நிலையில், சிலர் இங்கிலாந்தில் உள்ள பேச்சுவார்த்தை மையத்திலும், மற்றவர்கள் காணொலி மூலமும் கலந்து கொண்டனர்.
இந்தச் சுற்றுப் பேச்சுவார்த்தைக்காக, ஒப்பந்தத்தின் பெரும்பாலான அத்தியாயங்களின் வரைவு ஒப்பந்த உரை பகிரப்பட்டு விவாதிக்கப்பட்டது. 26 கொள்கைப் பகுதிகளை உள்ளடக்கிய 64 தனித்தனி அமர்வுகளில் இரு தரப்பிலிருந்தும் தொழில்நுட்ப வல்லுநர்கள் கலந்துரையாடினர்.
மூன்றாவது சுற்றுப் பேச்சுவார்த்தை 2022 ஏப்ரலில் இந்தியாவில் நடத்தப்பட உள்ளது.
மேலும் விவரங்களுக்கு, இந்த ஆங்கிலச் செய்திக் குறிப்பைக் காணவும்: https://pib.gov.in/PressReleasePage.aspx?PRID=1809513
சுகாதாரம் மற்றும் குடும்ப நலத்துறை அமைச்சகம்
மாநிலங்கள் / யூனியன் பிரதேசங்களுக்கு 116 கோடிக்கும் மேற்பட்ட தடுப்பூசி டோஸ்கள் வழங்கப்பட்டுள்ளன
மாநிலங்கள் மற்றும் யூனியன் பிரதேசங்களுக்கு இதுவரை, 116 கோடிக்கும் மேற்பட்ட  தடுப்பூசி டோஸ்கள் மத்திய அரசு மூலம் இலவசமாகவும் மற்றும் மாநிலங்களின் நேரடி கொள்முதல் மூலமும் வழங்கப்பட்டுள்ளன.
மாநிலங்கள் மற்றும் யூனியன் பிரதேசங்களிடம் 15.2 கோடிக்கும் மேற்பட்ட  தடுப்பூசி டோஸ்கள் இன்னமும் இருப்பில் உள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1769388
பிரதமரின் பொருளாதார ஆலோசனைக் குழு
இந்தியா @100-க்கான போட்டித்தன்மை பெருந்திட்டத்தை பிரதமரின் பொருளாதார ஆலோசனைக் குழு வெளியிட உள்ளது
இந்தியா @100-க்கான போட்டித்தன்மை பெருந்திட்டத்தை பிரதமரின் பொருளாதார ஆலோசனைக் குழு 2022, ஆகஸ்ட் 30-அன்று வெளியிட உள்ளது. இந்தப் பெருந்திட்டம் பிரதமரின் ஆலோசனைக் குழு, அமித் கபூர் தலைமையிலான போட்டித்தன்மைக்கான நிறுவனம், ஹார்வர்டு வணிகப் பள்ளியைச் சேர்ந்த பேராசிரியர் மைக்கேல் இ போர்ட்டர், டாக்டர் கிறிஸ்டியன் கெட்டெல்ஸ் ஆகியோரின் கூட்டு முயற்சியில் உருவாக்கப்பட்டுள்ளது.
இந்தப் பெருந்திட்ட வெளியீட்டு நிகழ்வு புதுதில்லியில் உள்ள கலைகைளுக்கான இந்திரா காந்தி தேசிய மையத்தில் காலை 11 மணிக்கு நடைபெறும். ஊடகவியலாளர்கள் பங்கேற்கும் இந்த நிகழ்வு www.YouTube.com/arthsastra என்ற யூட்யூபில் நேரடியாக ஒளிபரப்பாகும்.
இந்தியா @100-க்கான போட்டித்தன்மை பெருந்திட்டம் பேராசிரியர் மைக்கேல் இ போர்ட்டர் உருவாக்கிய கட்டமைப்பை அடிப்படையாகக் கொண்டது. நாட்டின் 100-வது ஆண்டை நோக்கிய பயணத்தில் மிகப் பெரிய ஆற்றலையும், விருப்பங்களையும் நனவாக்க தேவைப்படும் நடவடிக்கைகளை அடையாளம் காண்பதற்கான வழித்தடமாக இந்தியா @100 பெருந்திட்டம் இருக்கும். 2047 வாக்கில் அதிகபட்ச வருவாயைக் கொண்ட நாடாக இந்தியாவை மாற்றுவதற்கான தகவலையும், வழிகாட்டுதல்களையும், கொண்டதாகவும் இது அமையும். சமூக முன்னேற்றம், பகிரப்பட்ட வளம் ஆகியவற்றுடன் நீடித்த தன்மை மற்றும் உறுதி என்ற திசையில், இந்தியாவின் பொருளாதாரத்தை மேலும் இயக்குவதற்கு கொள்கை இலக்குகளையும், கோட்பாடுகளையும் அணுகுமுறைகளையும் இது முன்மொழிகிறது. இந்தியாவின் தற்போதைய பொருளாதார நிலை, போட்டித் தன்மையில் ஆதாயங்கள் ஆகியவற்றை முழுமையாக ஆய்வு செய்வதன் அடிப்படையில், முன்னுரிமை அளிக்கப்பட்ட முன்முயற்சிகளின் ஒருங்கிணைந்த செயல்திட்டத்தையும் இந்தப் பெருந்திட்டம் கொண்டுள்ளது. சமீப ஆண்டுகளில் அரசு செயல்படுத்தியுள்ள பல சீர்திருத்தங்களின் அடிப்படையில், இது தற்போது இந்தியாவிற்கு தேவைப்படும் செயல்பாடுகள், பற்றியும், இந்த செயல்பாடுகளை தீவிரமாக தாமே நிறைவேற்றுவதற்கான கட்டமைப்பின் தேவைகள் எவை என்பதையும் எடுத்துரைக்கிறது.
இந்தியாவின் வளர்ச்சியை மேலும், அதிகரித்து நீண்டகாலத்திற்கு நிலைக்கச் செய்வதற்கான பொருளாதார சமூக கொள்கையின் முக்கிய மைல்கல்லாக போட்டித்தன்மை அணுகுமுறையையும், இந்த ஆவணம் உறுதிப்படுத்துகிறது.
பிரதமரின் பொருளாதார ஆலோசனைக் குழுத்தலைவர் டாக்டர் விவேக் தேப்ராய், ஜி-20 அமைப்புக்கான இந்திய பிரதிநிதி அமிதாப் காந்த், பிரதமரின் பொருளாதார ஆலோசனைக் குழு உறுப்பினர் சஞ்சீவ் சன்யால் ஆகியோர் முன்னிலையில், இந்த ஆவணம் வெளியிடப்பட உள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1854291
மத்திய அமைச்சரவை
சுற்றுலாத் துறையில் ஒத்துழைப்பை வலுப்படுத்த இந்தியா – உஸ்பெகிஸ்தான் இடையேயான புரிந்துணர்வு ஒப்பந்தத்திற்கு அமைச்சரவை ஒப்புதல் அளித்துள்ளது
சுற்றுலாத் துறையில் ஒத்துழைப்பை வலுப்படுத்த இந்தியா – உஸ்பெகிஸ்தான் இடையேயான புரிந்துணர்வு ஒப்பந்தத்திற்கு பிரதமர் திரு. நரேந்திர மோடி தலைமையில் நடைபெற்ற மத்திய அமைச்சரவை ஒப்புதல் அளித்துள்ளது. இந்தியாவுக்கு உஸ்பெகிஸ்தானிலிருந்து 01.10.2018 அன்று உஸ்பெகிஸ்தான் வருகையின்போது இந்தப் புரிந்துணர்வு ஒப்பந்தம் கையெழுத்தாகும்.
பயன்கள்:
சுற்றுலாத் துறையில் ஒத்துழைப்பை விரிவுப்படுத்துவதற்கு இருநாடுகளும் நிறுவன ரீதியான செயல்முறையை உருவாக்க இந்த புரிந்துணர்வு ஒப்பந்தத்தில் கையெழுத்திடுவது உதவியாக இருக்கும். உஸ்பெகிஸ்தானிலிருந்து இந்தியாவுக்கு வருகை தரும் சுற்றுலாப் பயணிகளின் எண்ணிக்கையை அதிகரிக்கவும் இது உதவிசெய்யும். இதன் பயனாக பொருளாதார வளர்ச்சியோடு வேலைவாய்ப்பும் உருவாகும். விரிவான கட்டமைப்புகள் மற்றும் ஒத்துழைப்புப் பகுதிகளில் சம்பந்தப்பட்ட அனைவரும் பரஸ்பர பயன்களைப் பெறும் வகையில் நீண்டகால சுற்றுலா ஒத்துழைப்புக்கு சாதகமான நிலைமைகளை இந்தப் புரிந்துணர்வு ஒப்பந்தம் உருவாக்கும். மேலும், இதற்குள் இடம்பெற்றுள்ள நோக்கங்களை அமலாக்கும் நடவடிக்கைகளின்போது சிறந்த நடைமுறைகளை இணைத்துக்கொள்வதற்கான வழிவகைகளை இந்தப் புரிந்துணர்வு ஒப்பந்தம் கண்டறியும்.
பிரதமர் அலுவலகம்
மகாத்மா காந்தியின் பிறந்தநாளில் அவருக்கு தலைவணங்கி மரியாதை செலுத்திய பிரதமர்
மகாத்மா காந்தி பிறந்தநாளில் அவருக்கு தலைவணங்கி மரியாதை செலுத்துவதாக பிரதமர் திரு.நரேந்திர மோடி தெரிவித்துள்ளார்.
பிரதமர் வெளியிட்டுள்ள டுவிட்டர் பதிவில்;
“தேசப்பிதா மகாத்மா காந்தி பிறந்தநாளில் அவருக்கு பணிவுடன் மரியாதை செலுத்துகிறேன். பெருமதிப்பிற்குரிய பாபுஜியின் வாழ்க்கை மற்றும் லட்சியங்கள், கடமையை பின்பற்றி நடப்பதற்கு நாட்டின் அனைத்து தலைமுறையினருக்கும் தொடர்ந்து ஊக்கமளிக்கும்.
காந்தி ஜெயந்தி தினத்தில் பாபுஜிக்கு தலைவணங்கி மரியாதை செலுத்துகிறேன். அவரது உன்னத கொள்கைகள் உலகளவில் இப்போதும் தேவைப்படுவதுடன் லட்சக்கணக்கான மக்களுக்கு வலிமை அளிப்பதாக இருக்கும்.
பெண்கள் மற்றும் குழந்தை நலன் அமைச்சகம்
குழந்தைகளுக்கு பிஎம் கேர்ஸ் திட்டம்
கொரோனா தொற்றால் பெற்றோர் இருவரையும் அல்லது காப்பாளர்களையோ அல்லது தத்தெடுத்த பெற்றோர் இருவரையும் அல்லது உயிருடன் இருக்கும் ஒரே பெற்றோரை இழந்த குழந்தைகளுக்கு உதவ திட்டம்
இத்திட்டத்துக்கு தகுதியுடைய குழந்தைகள் குறித்த தகவல்களை குடிமக்கள் https://pmcaresforchildren.In என்ற இணையதளத்தில் அளிக்கலாம்
கொரோனா தொற்று காரணமாக மார்ச் 11 2021 முதல் பெற்றோர் இருவரையும் அல்லது காப்பாளர்கள் இருவரையும் அல்லது தத்தெடுத்த பெற்றோர் இருவரையும் அல்லது உயிருடன் இருக்கும் ஒரே பெற்றோரை இழந்த குழந்தைகளுக்கு உதவுவதற்காக பிரதமர் திரு.நரேந்திர மோடி மே 29 2021 அன்று குழந்தைகள் திட்டத்துக்கு பிஎம் கேர்ஸ் நிதியைப் பயன்படுத்தும் திட்டத்தை தொடங்கி வைத்தார்.
குழந்தைகளுக்கு முழுமையான அக்கறை அளிக்கவும், குழந்தைகள் நீடித்த காலத்துக்கு பாதுகாப்பு பெறவும், உடல் நலத்தைக் காக்க மருத்துவ காப்பீடு வசதி பெறவும், கல்வி மூலம் அதிகாரம் அடையவும், தற்சார்பு பெறுவதையும் உறுதி செய்ய அவர்களது 23 ஆவது வயது வரை இத்திட்டம் உதவுகிறது,
பெண்கள் மற்றும் குழந்தைகள் வளர்ச்சி துறை இந்த திட்டத்தை தேசிய அளவில் செயல்படுத்தும், மாநிலங்களில் சிறார்களின் நீதி உள்ளிட்டவற்றை கையாளும் துறைகள் மாநில அளவில் இதனை செயல்படுத்தும் அமைப்புகளாக இருக்கும்.
இத்திட்டத்தை https://pmcaresforchildren.in/ என்ற இணையதளம் வாயிலாக அணுக முடியும். அனைத்து மாநிலங்கள் மற்றும் யூனியன் பிரதேசங்களுக்கு இது கடந்த ஜுலை 15 2021 அன்று அறிமுகம் செய்யப்பட்டு, தகுதியுடைய குழந்தைகளை அடையாளம் காணுமாறு மாநில அரசுகள் மற்றும் யூனியன் பிரதேசங்களுக்கு தெரிவிக்கப்பட்டுள்ளது. இத்திட்டத்துக்கு தகுதியுடைய குழந்தைகள் குறித்து நாட்டில் உள்ள எந்த குடிமக்களும் இந்த இணையதளம் வாயிலாகத் தகவலைத் தெரிவிக்கலாம்,
மேலும் விவரங்களுக்கு இந்த ஆங்கில செய்திக் குறிப்புகளைக் காணவும்:
https://pib.gov.in/PressReleasePage.aspx?PRID=1741528
ஜவுளித்துறை அமைச்சகம்
சணல் பைகளில் பொருட்களை அடைத்து அனுப்புவதை கட்டாயமாக்கும் திட்டத்தை நீட்டிக்க மத்திய அமைச்சரவை ஒப்புதல்
பிரதமர் திரு. நரேந்திர மோடி தலைமையில் நடைபெற்ற பொருளாதார விவகாரங்களுக்கான மத்திய அமைச்சரவைக் குழுக் கூட்டத்தில், உணவு தானியங்கள் மற்றும் சர்க்கரையை, கட்டாயம் சணல் பைகளில்தான் அடைத்து விற்பனை செய்ய வேண்டும் என்ற உத்தரவை 2019-20 சணல் ஆண்டுவரை நீட்டிக்க ஒப்புதல் அளிக்கப்பட்டுள்ளது.
சணல் பைகளில் பொருட்களை அடைத்து விற்பனை செய்யும் சட்டம் 1987-ன்படி கட்டாயம் அடைத்து விற்பதற்கான வாய்ப்புகளை தொடரும் விதமாக அரசு இந்த நடவடிக்கையை மேற்கொண்டுள்ளது. அமைச்சரவையின் முடிவின்படி, உணவுதானியங்களை 100 சதவீத அளவிற்கும், சர்க்கரையை 20 சதவீத அளவிற்கும் பல்வேறு வகைப்பட்ட சணல் பைகளில்தான் கட்டாயம் அடைத்து விற்பனை செய்ய வேண்டும்.
கூடுதல் விவரங்களுக்கு www.pib.nic.in என்ற இணையதளத்தைப் பார்க்கவும்.